ລົມພັດແຮງ ຄວາມຊຸ່ມເຢັນຕໍ່າ ຈະເຮັດໃຫ້ໄຟໄໝ້ປ່າເພີ້ມຂຶ້ນ
ໄຟປ່າທີ່ຮູ້ກັນໃນຊື່ ໄຟ Bobcat ທີ່ກຳລັງໄໝ້ ຢູ່ໃນລັດຄາລີຟໍເນຍ ຄາດວ່າ ຈະຮ້າຍແຮງເພີ້ມຂຶ້ນ ໃນຕະຫລອດວັນອາທິດວານນີ້ ແລະວັນຈັນມື້ນີ້.
ຄວາມເສຍຫາຍທີ່ນຳມາໂດຍໄຟໄໝ້ປ່າທີ່ມີລົດພັດ ຢູ່ຕາມພູຜາທາງພາກຕາເວັນອອກ ສຽງເໜືອ ຂອງນະຄອນລອສແອນຈີລິສແມ່ນເກືອບເຖິງ 156 ຕະລາງໄມມ໌ ໂດຍເຜົາ ໄໝ້ເຄສາສະຖານ ບ້ານເຮືອນ ແລະສູນກາງທຳມະຊາດແຫ່ງນຶ່ງ ຢູ່ເຂດສະຫງວນສັດປ່າ ທີ່ມີຊື່ສຽງ ໃນເຂດປະຊາຄົມ ໃກ້ຕີນພູທະເລຊາຍ ຢູ່ທາງພາກ ໃຕ້ຂອງລັດຄາລີຟໍເນຍ ອີງຕາມລາຍງານຂອງອົງການຂ່າວເອພີ ໄຟປ່າທີ່ຮູ້ກັນໃນຊື່ ໄຟ Bobcat ຄາດວ່າຈະຮ້າຍແຮງເພີ້ມຂຶ້ນໃນຕະຫລອດວັນ ອາທິດ ວານນີ້ ແລະວັນຈັນມື້ນີ້ ໃນຂະນະທີ່ສະພາບດິນຟ້າອາກາດ ເຮັດໃຫ້ໄຟ ໄໝ້ທີ່ຮ້າຍແຮງ ດຳເນີນຢູ່ຕໍ່ໄປ ເນື່ອງຈາກມີລົມແຮງຊ່ວຍພັດແລະອຸນນະພູມຂອງ ຄວາມຊຸ່ມເຢັນຕໍ່າ ຢູ່ ທົ່ວລັດຄາລິຟໍເນຍ ພວກເຈົ້າໜ້າທີ່ກ່າວວ່າ ໃນວັນອາທິດວານນີ້ ພວກກດັບເພີງເກືອບ 19,000 ຄົນໄດ້ຕໍ່ສູ້ກັບໄຟໄໝ້ປ່າ ທີ່ສຳຄັນຫຼາຍ ກວ່າຊາວແຫ່ງ ພວກເຈົ້າໜ້າທີ່ຍັງສືບ ສວນການເສຍຊີວິດຂອງຜູ້ມອດໄຟຄົນນຶ່ງທີ່ຢູ່ໃນໜ້າທີ່ທາງພາກໃຕ້ຂອງລັດຄາລີຟໍເນຍ ທີ່ໄຟປ່າໄດ້ເກີດຂຶ້ນໃນຕົ້ນເດືອນນີ້